**PLÁN UVOĽŇOVANIA OPATRENÍ V DSS PRE DETI A DOSPELÝCH ŠOPORŇA - ŠTRKOVEC**

|  |  |  |  |
| --- | --- | --- | --- |
|  | **Vypracovala** | **Schválila** | **Podpis** |
| **Meno a priezvisko** | PhDr. Jana Slabejová | Mgr. Mária Tóthová |  |
| **Funkcia** | manažérka kvality | riaditeľka |  |
| **Dátum** | 04.06.2020 | 04.06.2020 |  |

**OBSAH**

**ÚVOD**.........................................................................................................................................3

**1 USMERNENIA**..........................................................................................................................3

* 1. Usmernenia k umožneniu návštev v zariadení.........................................................4
	2. Usmernenia k umožneniu dočasného opustenia zariadenia....................................7
	3. Usmernenia k poskytovaniu ambulantnej formy sociálnej služby v zariadení.........8
	4. Zmena v uvoľňovaní opatrení a hlásenie o mimoriadnej udalosti...........................9
1. **ZÁVEREČNÉ USTANOVENIA**...............................................................................................11
2. **SÚVISIACE PODKLADY A DOKUMENTY**.............................................................................11

**PRÍLOHY**

**ÚVOD**

Tento interný dokument upravuje základné podmienky pre umožnenie návštev v DSS pre deti a dospelých vo vnútorných a vonkajších priestoroch, pri dôslednom dodržiavaní hygienicko – epidemiologického režimu a opatrení za účelom zamedzenia šírenia ochorenia COVID – 19, základné podmienky pre umožnenie dočasného opustenia zariadenia pri dôslednom dodržiavaní hygienicko – epidemiologického režimu a opatrení za účelom zamedzenia šírenia COVID – 19 a základné podmienky poskytovania sociálnych služieb v zariadeniach podmienených odkázanosťou s poskytovaním sociálnej služby ambulantnou formou.

Týmto predpisom sa upravujú iba tie opatrenia, ktoré sú nad rámec bežného chodu zariadenia.

Cieľom interného dokumentu je informovať a usmerňovať všetkých zamestnancov zariadenia, prijímateľov sociálnych služieb, rodinných príslušníkov, známych s usmerneniami, ktoré sa týkajú uvoľňovania opatrení v sociálnych službách v súvislosti s ochorením COVID – 19.

**1 USMERNENIA**

 V nadväznosti na znižujúci sa nárast počtu osôb nakazených ochorením Covid – 19 a s tým súvisiace postupné uvoľňovanie prijatých opatrení (popísaných v internom dokumente Plán krízových opatrení v DSS Šoporňa – Štrkovec) je možné pristúpiť k ich zmierňovaniu. Z tohto dôvodu Ministerstvo práce, sociálnych vecí a rodiny vydalo Plán uvoľňovania opatrení v sociálnych službách v súvislosti s ochorením COVID – 19. Realizácia plánu je priamo závislá od vývoja epidemiologickej situácie, od jednotlivých rozhodnutí krízového štábu, hlavného hygienika SR a od priebehu realizácie predchádzajúcej fázy.

 Na základe týchto skutočností poskytovateľ vypracoval Plán uvoľňovania opatrení v DSS Šoporňa – Štrkovec, kde konkrétne popisuje jednotlivé usmernenia k umožneniu návštev v zariadení, k dočasnému opusteniu zariadenia a k poskytovaniu ambulantnej formy sociálnej služby v zariadení.

* 1. **USMERNENIA K UMOŽNENIU NÁVŠTEV V ZARIADENÍ**

**Poučenie pre návštevníkov**

Návšteva musí byť vopred dohodnutá (telefonicky, na tel.č.: 0910 934 324) a oboznámená o aktuálnych hygienicko – epidemiologických opatreniach v zariadení a celkovej organizácii chodu zariadenia počas návštevy.

* Návštevy sa preukazujú negatívnym testom podľa NTS-SARS-CoV-2 pri vstupe pokiaľ nemajú potvrdenie o kompletnom zaočkovaní alebo o prekonaní COVID – 19 podľa platných výnimiek (v prípade, že návštevník si nevie test z rôznych dôvodov zabezpečiť, je potrebné, aby podstúpil vyšetrenie antigénovým testom u poskytovateľa)
* Návšteva musí mať prekryté horné dýchacie cesty respirátorom FFP2.
* Návšteva musí dodržiavať predpísanú dohodnutú vzdialenosť.
* Návšteva sa zdržiava len v dohodnutých priestoroch.
* Pri vstupe do zariadenia bude každému návštevníkovi zmeraná bezkontaktným teplomerom telesná teplota. V prípade zvýšenej teploty (nad 37,2 °C) alebo príznakov respiračného ochorenia (kašeľ, sekrécia z nosa) nebude umožnený vstup do vnútorných ani vonkajších priestorov zariadenia.
* Službukonajúci personál je povinný osobám pri vstupe do zariadenia zabezpečiť použitie dezinfekčného prostriedku na ruky. Návštevník, zamestnanec prichádzajúci s ním do kontaktu, ako aj navštevovaný klient musia mať počas celej doby návštevy vhodne prekryté dýchacie cesty (respirátor FFP2). Toto opatrenie sa nevzťahuje na klientov, u ktorých to vzhľadom na ich znevýhodnenie nie je možné alebo žiaduce, ktorí nemusia mať prekrytú tvárovú časť.
* Návštevník pri vstupe do zariadenia je povinný podpísať potvrdenie o poučení protiepidemických opatrení a používaní ochranných osobných pomôcok.
* Návštevník počká na sprievod do návštevníckej zóny, alebo izby PSS.
* Návštevu je možné realizovať v exteriéri zariadenia.
* **V prípade, že návštevník odmieta dodržiavať nastavené hygienické opatrenia poskytovateľa, má poskytovateľ možnosť návštevu prerušiť.**

**Návštevné hodiny v zariadení od 23.04.2021**

 Od 23.04.2021 klienti, ktorí sú po ukončení očkovania s odstupom 14 dní po ukončení očkovania proti SARS-CoV-2 a tí, čo prekonali COVID – 19 (v čase 180 dní od prekonania) majú povolené návštevy denne od 8:00 hod. do 17.00 hod. Návšteva sa ohlási vopred (viď. vyššie uvedené podmienky v časti: Príchod návštevy do zariadenia).

 Klienti, ktorí neprekonali ochorenie COVID – 19 a zhoršil sa im zdravotný stav musia
(alebo aspoň ich návšteva podľa závažnosti stavu a rozhodnutia lekára alebo riaditeľa DSS mať negatívny výter podľa NTS SARS-CoV-2.)

Návštevy budú realizované v exteriéri zariadenia za rovnakých podmienok dodržiavania hygienických opatrení.

**Prístup do interiéru zariadenia – na izbu klienta je umožnený len návšteve u klienta pripútaného na lôžko a to nasledovne: klienta pripútaného na lôžko môže v rovnakom čase navštíviť jedna osoba.**

**Postup poskytovateľa v prípade, že návšteva PSS bude z rôznych dôvodov realizovaná na obytnej izbe klienta**

* Získať súhlas s návštevou u všetkých obyvateľov na spoločnej izbe a oznámiť im (deň, osobu návštevy, ako aj čas návštevy).
* Vstup do obytnej izby dovoliť len osobám s prekrytými hornými dýchacími cestami (respirátor FFP2) a odporúčame použiť aj ochranný štít na tvár.
* Pri vstupe do obytnej izby aplikovať dezinfekciu na ruky a jednorazové rukavice.
* Zachovať odstupy minimálne 2 m od všetkých dotknutých osôb.
* V prípade viaclôžkovej obytnej izby, za prítomnosti klientov zabezpečiť dostatočný odstup všetkých osôb.
* Oddeliť navštíveného klienta od ostatných klientov prenosnou stenou (paraván) ➢ Počas celej doby zotrvania návštevy je potrebné používať germicídny žiarič (za prítomnosti osôb), primerane vetrať miestnosť.
* Zotrvanie návštevy prispôsobiť počtu klientov na obytnej izbe a zdravotnému stavu všetkých dotknutých osôb, tak aby bola zachovaná ochrana zdravia všetkých dotknutých osôb.
* Po ukončení návštevy postupovať podľa dezinfekčného režimu poskytovateľa.

**Pokyny k výkonom po návšteve**

Po každej návšteve dezinfikujte návštevnícku zónu:

* Zariadenie miestnosti – nábytok.
* Kľučky dverí, ochranný štít.
* Podľa potreby ďalšie pomôcky, či vybavenie.
* Používať germicídny žiarič.
* Medzi návštevami ponechať aspoň 15 minút na vyvetranie a upratanie. Zamestnanci musia sledovať dodržiavanie stanovených pokynov. Je potrebné poznamenať, že návštevníci sa zdržiavajú iba v určených priestoroch . Musí sa tiež skontrolovať dodržiavanie hygienických opatrení a po návšteve sa musí zdokumentovať dezinfekcia .

**Preventívne opatrenia počas návštev na strane poskytovateľa a návštevníkov**

Ak sa u návštevníka po dobu 14 dní po ukončenej návšteve objavia príznaky nákazy ochorenia COVID – 19, bezodkladne o tom informuje poskytovateľa.

 Ak sa v zariadení objaví nákaza COVID – 19, u ktoréhokoľvek klienta, poskytovateľ je povinný kontaktovať a informovať o tejto skutočnosti všetkých návštevníkov, ktorí realizovali návštevu v období 14 dní pred potvrdením nákazy.

Poskytovateľ zabezpečí dôsledne dodržiavanie aktuálnych hygienicko – epidemiologických opatrení Úradu verejného zdravotníctva SR, vydaných na zamedzenie šírenia ochorenia COVID – 19, hygienických odporúčaní a používanie osobných ochranných pomôcok.

V prípade zhoršenej epidemiologickej situácie v danom okrese poskytovateľ pristúpi
k prijímaniu dočasných obmedzení platných pred uvoľňovaním, ako napr.

* neumožnenie vykonanie návštevy osobe, s trvalým pobytom v okrese so zvýšeným výskytom ochorenia Covid – 19,
* návrat k realizácií návštev len vo vonkajších priestoroch zariadenia (s výnimkou imobilných klientov pripútaných na lôžko a klientov v terminálnom štádiu života),
* počas návštev prijať opatrenia k tzv. bezkontaktnému styku (bez fyzického kontaktu
s klientom – objatia, bozky, podania rúk),
* upraviť čas návštev tak, aby bola ich periodicita a dĺžka minimalizovaná.

S prijatými dočasnými obmedzeniami musia byť riadne a zrozumiteľnou formou
a s uvedením dôvodov oboznámení zamestnanci, klienti aj ich rodinní príslušníci a musia byť premietnuté do vnútorného predpisu.

Ani počas zhoršenej epidemiologickej situácie v danom okrese nie je účelné úplne zakázať návštevy klientov, ak tak nedôjde opatrením zo strany Hlavného hygienika SR alebo Úradu verejného zdravotníctva SR.

V prípade výskytu ochorenia Covid-19 u klienta, zamestnanca alebo u návštevníka (do 14- dní od vykonanej návštevy) je potrebné pristúpiť v súčinnosti s RÚVZ k okamžitému zákazu návštev.

**1.2 USMERNENIA K UMOŽNENIU DOČASNÉHO OPUSTENIA ZARIADENIA**

**Preventívne opatrenia počas realizácie vychádzok, lekárskych vyšetrení a vybavovania úradných záležitostí**

* Od 3.júna 2020 môžu klienti v DSS pre deti a dospelých Šoporňa – Štrkovec (ďalej len DSS) opustiť zariadenie len v sprievode zamestnanca zariadenia. Dobu pobytu mimo priestorov zariadenia naďalej, z dôvodu hygienicko – epidemiologických opatrení, minimalizujeme (len z dôvodu vyšetrenia, vybavovania úradných náležitostí a pod.).
* Nakoľko máme priestranný areál, vychádzky realizujeme v rámci areálu. V prípade, ak sa vychádzka organizuje v skupine, odporúča sa veľkosť skupiny do 5 osôb.
* Sprevádzajúce osoby ako aj klienti zariadenia majú počas celej doby dočasného opustenia priestorov zariadenia (z dôvodu lekárskeho ošetrenia, vybavovania úradných náležitostí a pod.) vhodne prekryté horné dýchacie cesty (rúško, šál, šatka) a odporúča sa používať aj rukavice. Toto opatrenie sa nevzťahuje na klientov, u ktorých to vzhľadom na ich znevýhodnenie nie je možné alebo žiaduce, ktorí nemusia mať prekrytú tvárovú časť.
* Pri návrate do zariadenia je nutné klientovi a sprevádzajúcej osobe (personálu) zmerať bezkontaktným teplomerom teplotu. V prípade zvýšenej teploty (zvýšená teplota nad 37,2°C, kašeľ, sekrécia z nosa) sprevádzajúca osoba nebude mať umožnený vstup do zariadenia a klienta je nutné izolovať od ostatných klientov minimálne po dobu 48 hodín.
* Pri návrate klienta a zamestnanca do vnútorných priestorov zariadenia je potrebné zabezpečiť hygienu ich rúk najlepšie s použitím dezinfekčných mydiel a použitím jednorazových papierových utierok.
* Ak sa u klienta kedykoľvek po dobu 14 dní po dočasnom opustení zariadenia objavia príznaky nákazy COVID – 19 bezodkladne je izolovaný od ostatných prijímateľov sociálnej služby a ďalší postup je nutné konzultovať s príslušným regionálnym ÚVZ.
* Ak sa u sprevádzajúcej osoby kedykoľvek po dobu 14 dní po dočasnom opustení zariadenia objavia príznaky COVID – 19, bezodkladne o tom informuje poskytovateľa a postupuje podľa usmernení príslušného regionálneho ÚVZ.

**Všeobecné zásady prevencie pred nákazou COVID – 19**

 Mimo zariadenia, ale aj v zariadení je potrebné primerane rešpektovať všeobecné zásady prevencie pred nákazou ochorenia COVID – 19 vypracované v súlade s odporúčaniami Ministerstva zdravotníctva SR pre verejnosť a to nasledovne.

* Umývať si ruky často mydlom a teplou vodou po dobu 20 sekúnd. Ruky si utierať jednorazovou papierovou utierkou. Ak nie je k dispozícii mydlo a voda, je potrebné použiť dezinfekčný prostriedok na ruky na báze alkoholu.
* Nedotýkať sa neumytými rukami očí, nosa a úst.
* Zakrývať si nos a ústa pri kašlaní a kýchaní jednorazovou papierovou vreckovkou a následne ju zahodiť do koša.
* Vyhýbať sa blízkemu kontaktu s ľuďmi, ktorí javia príznaky respiračného ochorenia.
* Podľa možností dodržiavať vzdialenosť najmenej dva metre medzi sebou.
* Nechodiť do oblastí s vysokou koncentráciou ľudí.
* V domácnosti dbať na zvýšenú dezinfekciu povrchov.

**1.3 USMERNENIA K POSKYTOVANIU AMBULANTNEJ SOCIÁLNEJ SLUŽBY
 V ZARIADENÍ**

Ambulantná (denná) forma sociálnej služby sa bude poskytovaná v zariadení od v čase od 7:00 hod do 15:00 hod. Nástup do zariadenia bude dobrovoľný.

* **Podmienkou prijatia klienta, ktorému sa poskytuje ambulantná forma sociálnej služby, do DSS Šoporňa - Štrkovec je čestné prehlásenie o jeho zdravotnom stave.**
* Bez vyplneného a podpísaného Čestného prehlásenia nebude váš syn/vaša dcéra prijatý do zariadenia
* Po víkende, alebo v prípade, že sa klientovi z akýchkoľvek dôvodov preruší ambulantný pobyt v zariadení na viac ako 3 dni, bude potrebné formulár Čestné vyhlásenie vyplniť opätovne. Formulár dá vyplniť rodičovi klienta službukonajúci zdravotnícky personál.
* Do zariadenia môže byť prijatý len zdravý klient. V prípade, ak sa u klienta vyskytne teplota, kašeľ, nádcha, hnačka **nevoďte klienta do zariadenia, nepreberieme ho vzhľadom k prísnym epidemiologickým a hygienickým opatreniam.**
* Pri príchode k zariadeniu musíte vždy zazvoniť na zvonček, ohlásiť sa a to aj v prípade, že by bola bránka otvorená alebo by vás bolo u bránky viacej. Službukonajúci zdravotnícky personál si príde vyzdvihnúť klienta k bránke, kde mu následne rodič/rodinný príslušník podpíšete formulár o odovzdaní a v popoludňajších hodinách formulár o prevzatí klienta. Pri bránke musí rodič zotrvať po dobu, kým sa klientovi nezmeria teplota.
* Prijímateľ vstupuje do zariadenia len s prekrytými hornými dýchacími cestami (tvárové rúško) v sprievode zdravotníckeho personálu. Toto opatrenie sa nevzťahuje na klientov, u ktorých to vzhľadom na ich znevýhodnenie nie je možné alebo žiaduce, ktorí nemusia mať prekrytú tvárovú časť. Rodič alebo rodinný príslušník, ktorý dieťa privedie do zariadenia berie na vedomie tieto skutočnosti.
* Zdravotnícky personál zmeria klientovi po príchode teplotu, vydezinfikuje mu dezinfekčným prostriedkom ruky a následne ho odvedie do interiéru zariadenia, kde ho zdravotnícky personál odovzdá vedúcej úseku sociálnej rehabilitácie a výchovy / v prípade jej neprítomnosti na pracovisku inštruktorke sociálnej rehabilitácie.
* Ak si rodič/ rodinný príslušník nevyzdvihne klienta do 15.00 hod. bude sa to považovať za porušenie dodržiavania nastavených opatrení a podmienok.
* Je zakázané nosiť si vlastné jedlo do zariadenia.
* Zo stravy klienta môžete odhlásiť telefonicky, deň vopred do 9:00 hod u hlavnej sestry/ staničnej na tel. čísle 0910 934 324. Ak chcete klienta vyhlásiť zo stravy na pondelok, môžete tak urobiť v ten deň ráno do 7:00 hod.
* Pri odchode klienta sa ohlásite zvončekom pri bráne, kde ho počkáte. Privedie Vám ho k bránke službukonajúci zdravotnícky personál, ktorý Vám ho odovzdá a následne mu podpíšete formulár, že ste si klienta prebrali.
* Je prísny zákaz nosiť hračky, písacie potreby, kabelky a iné veci z domu do zariadenia vzhľadom k hygienickým opatreniam.
* Prosíme o dôsledné dodržiavanie všetkých uvedených podmienok a opatrení.

 **1.4 ZMENA V UVOĽŇOVANÍ OPATRENÍ A HLÁSENIE O MIMORIADNEJ
 UDALOSTI:**

**Ak sa poskytovateľ sociálnych služieb ocitne v zhoršenej epidemiologickej situácii
v okrese v ktorom poskytuje sociálnu službu, má klientov alebo u nich očakáva návštevy
z okresov alebo z krajín so zhoršenou epidemiologickou situáciou, môže na základe popisu rizík rozhodnúť o dočasnom zavedení niektorých predchádzajúcich opatrení, ktoré už uvoľnil a to v celej prevádzke alebo selektívne voči rizikovým návštevám.**

**Zároveň je povinný ohlásiť zavedenie každého takéhoto opatrenia na Ministerstvo práce, sociálnych vecí a rodiny SR a to na odbor krízového manažmentu a bezpečnosti (OKMB). Ohlásenie vykoná prostredníctvom vyplnenia príslušného formulára, podľa vzoru uvedeného**

**v prílohe č. 4 tohto usmernenia. OKMB si môže dodatočne vyžiadať doplnkové informácie
a poskytovateľ je povinný mu ich na vyžiadanie poskytnúť.**

**V prípade, ak sa v prevádzke sociálnych služieb potvrdí prítomnosť ochorenia na COVID-19
u zamestnanca alebo klienta, poskytovateľ sociálnych služieb neodkladne vypíše a odošle na Ministerstvo práce, sociálnych vecí a rodiny SR a to na odbor krízového manažmentu a bezpečnosti (OKMB) hlásenie o mimoriadnej udalosti podľa vzoru uvedenom, podľa vzoru uvedeného v prílohe č. 5 tohto usmernenia.**

**Ďalej odosiela na dennej báze pravidelnú informáciu podľa vzoru uvedenom v prílohe č. 6 tohto usmernenia.**

**Všetky ohlásenia sa zasielajú na emailovú adresu: odbkrman@employment.gov.sk**

**Uvedené hlásenie sa zároveň zasielajú aj na OSV ÚTTSK – na emailovú adresu piknova.anna@trnava-vuc.sk a do kópie na adresy:** **flamikova.blazena@trnava-vuc.sk****;** **valuchova.monika@trnava-vuc.sk****.**

1. **ZÁVEREČNÉ USTANOVENIA**

Tento interný dokument je záväzný pre všetkých zamestnancov DSS pre deti a dospelých Šoporňa – Štrkovec, klientov a rodinných príslušníkov, známych.

Na základe vývoja výskytu ochorení na Covid-19 v Slovenskej republike v mesiaci júl 2020 a z dôvodu pretrvávajúcej potreby prijímať prechodné opatrenia u poskytovateľov sociálnych služieb, MPSVR SR, sa **lehota pre ukončenie IV. Fázy uvoľňovania, uvedenú v Pláne uvoľňovania opatrení v sociálnych službách predlžuje do 30.09.2020.**

Tento interný dokument bude prehodnocovaný a aktualizovaný v závislosti od aktuálnej situácie, nariadení vlády a príslušných orgánov.

**3 SÚVISIACE PODKLADY A DOKUMENTY**

1. Plán uvoľňovania opatrení v sociálnych službách v súvislosti s ochorením COVID-19 (vydaný

 MPSVaR)

2. Usmernenie k umožneniu návštev v zariadeniach sociálnych služieb s pobytovou formou od 3.júna 2020 (8.júna 2020) (vydaný MPSVaR)

3. Usmernenie k umožneniu dočasného opustenia zariadenia sociálnych služieb s pobytovou formou od 3.júna 2020 (8.júna 2020)(vydaný MPSVaR)

4. Usmernenie k poskytovaniu sociálnej služby v zariadeniach sociálnych služieb s ambulantnou formou od 3.júna 2020 a následne od 8.júna 2020 (vydané MPSVaR).

**5.** [Usmernenie pre poskytovanie ambulantnej sociálnej služby od 3.3.2021](https://www.employment.gov.sk/files/slovensky/rodina-socialna-pomoc/socialne-sluzby/covid/ambulantna-ss-110321_fin.pdf)**aktualizované k 11.3.2021**

6. **Postupy pre zabezpečenie návštev v zariadeniach sociálnych služieb vo vzťahu ku SARS-CoV-2 prenosu. Všeobecné zásady protiepidemických prístupov a bezpečnosti klienta v sociálnych službách vo vzťahu ku SARS-CoV-2 prenosu.**

**PRÍLOHY**

PRÍLOHA č.1: Denná evidencia návštev v DSS Šoporňa – Štrkovec

PRÍLOHA č.2: ČESTNÉ VYHLÁSENIE

PRÍLOHA č.3: Denná evidencia vyšetrení alebo úradných záležitostí prijímateľov sociálnych
 služieb

PRÍLOHA č.4: Správa o zavedení opatrenia

PRÍLOHA č.5: Správa o mimoriadnej udalosti

PRÍLOHA č.6: Vzor pravidelná informácia k mimoriadnej udalosti

PRÍLOHA č.7: Opatrenia RÚVZ so sídlom v Trnave pri ohrození verejného zdravia

PRÍLOHA č.8: Opatrenia RÚVZ v Galante

PRÍLOHA č.9: Odporúčanie MPSVR SR, vypracované v spolupráci s ˇUVZ SR na zabránenie

 rizika šírenia ochorenia COVID – 19 v podmienkach pobytových zariadení

 sociálnych služieb v podmienených odkázanosťou počas vianočných

 a novoročných sviatkov.

PRÍLOHA č.10: : Rozhodnutie RÚVZ so sídlom v Galante ohľadom vývoja epidemiologickej
 situácie súvisiacej s ochorením Covid – 19 (nariadenie karantény).

PRÍLOHA č.11: Rozhodnutie RÚVZ so sídlom v Galante ohľadom vývoja epidemiologickej
 situácie súvisiacej s ochorením Covid – 19 (ukončenie karantény).